STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā  | Nr.37 | 2020.gada 7.decembrī |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas valsts sekretārs | − | A.Pelšs |
| Ekonomikas ministrijas pārstāve | − | Z.Liepiņa |
| Ekonomikas ministrijas pārstāve | − | A.Strode |
| Ekonomikas ministrijas pārstāve | − | I.Kalniņa |
| Ekonomikas ministrijas pārstāvis | − | I.Eglītis |
| Ekonomikas ministrijas pārstāvis | − | D.Brūklītis |
| Ekonomikas ministrijas pārstāve | − | Z.Uzuliņa |
| Finanšu ministrijas valsts sekretāre | − | B.Bāne |
| Finanšu ministrijas pārstāve | − | I.Braunfelde |
| Iekšlietu ministrijas valsts sekretārs | − | D.Trofimovs |
| Iekšlietu ministrijas pārstāvis | − | J.Bekmanis |
| Iekšlietu ministrijas pārstāvis | − | V.Vītoliņš |
| Izglītības un zinātnes ministrijas valsts sekretārs  | − | J.Volberts |
| Izglītības un zinātnes ministrijas pārstāvis | − | A.Kerls |
| Izglītības un zinātnes ministrijas pārstāvis | − | J.Zīvarts |
| Izglītības un zinātnes ministrijas pārstāvis | − | D.Stepanovs |
| Kultūras ministrijas valsts sekretāre | − | D.Vilsone |
| Kultūras ministrijas pārstāve | − | I.Treija |
| Labklājības ministrijas valsts sekretārs | − | I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | L.Medina |
| Tieslietu ministrijas pārstāve | − | S.Armagana |
| Tieslietu ministrijas pārstāve | − | O.Zeile |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Vides aizsardzības un reģionālās attīstības ministrijas pārstāve | − | E.Turka |
| Zemkopības ministrijas valsts sekretāre | − | D.Lucaua |
| Zemkopības ministrijas pārstāvis |  | K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | I.Gailīte |
| Valsts kancelejas pārstāve | − | Z.Ozola |
| Valsts kancelejas pārstāvis | − | R.Grāvītis |
| Latvijas Pašvaldību savienības priekšsēdis | − | G.Kaminiskis |
| Latvijas Pašvaldību savienības pārstāvis | − | A.Salmiņš |
| Latvijas Pašvaldību savienības pārstāve | − | I.Rudzīte |
| Latvijas Pašvaldību savienības pārstāve | − | I.Dundure |
| Krīzes vadības padomes sekretariāta vadītāja p.i. | − | K.Druvaskalns |
| Valsts policijas pārstāvis | − | N.Krapsis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| Valkas domes priekšsēdētājs |  | V.A.Krauklis |
|  |  |  |
| **Protokolē** |  |  |
| Valsts kancelejas pārstāve | − | L.Milenberga |
|  |  |  |
| Sēdi sāk plkst.14.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai Veselības ministrijas pārstāves sniegto informāciju par Covid-19 epidemioloģisko situāciju valstī.
2. Pieņemt zināšanai Valsts ugunsdzēsības un glābšanas dienesta pārstāvja sniegto informāciju par epidemioloģiskās drošības nodrošināšanas resursu apjomiem noliktavās.
3. Pieņemt zināšanai Aizsardzības ministrijas pārstāvja sniegto informāciju par epidemioloģiskās drošības nodrošināšanas resursu iepirkumiem. Pieņemt zināšanai, ka Aizsardzības ministrija izskatīšanai Ministru kabineta sēdē atkārtoti virzīs informatīvo ziņojumu nesterilo cimdu iegādei. Pieņemt zināšanai, ka Ārlietu ministrijas atlasītajiem vienreizlietojamo cimdu ražotājiem Ķīnā nav atbilstošu kvalitātes sertifikātu.
4. Aizsardzības ministrijai informēt Ārlietu ministriju par noliktavu Polijā, no kuras nav iespējams izvest iegādātos nesterilos cimdus, jo Polija ir slēgusi robežu.
5. Konceptuāli atbalstīt Veselības ministrijas sagatavoto priekšlikumu grozījumiem Ministru kabineta 2020.gada 6.novembra rīkojumā Nr.655 "Par ārkārtējās situācijas izsludināšanu" (turpmāk – rīkojums Nr.655) (piemaksas veselības nozarē nodarbinātajiem; laulību noslēgšana) virzīšanu izskatīšanai Ministru kabineta sēdē.
6. Pašreiz neatbalstīt Ekonomikas ministrijas sagatavoto grozījumu rīkojumā Nr.655 (gadatirgi, platības; e-komercija) virzīšanu izskatīšanai Ministru kabineta sēdē.
7. Valkas novada domes priekšlikumus par tirdzniecības ierobežojumu brīvdienās un svētku dienās nepiemērošanu Valkai / Valgai virzīt politiskai diskusijai Ministru kabinetā. Aicināt Vides aizsardzības un reģionālās attīstības ministriju minēto priekšlikumu iesniegt izskatīšanai Ministru kabineta sēdē.
8. Atbalstīt Tieslietu ministrijas skaidrojumu, ka brīvdienās un svētku dienās sveces un prosforas (dievmaizītes) baznīcā izplata pret ziedojumiem un šāda apmaiņa pret ziedojumu nav uzskatāma par tirdzniecību. Tieslietu ministrijai sagatavot atbilstošu skaidrojumu par baznīcas rituāliem nepieciešamo mantu iegūšanu.
9. Tieslietu ministrijas sagatavoto grozījumu rīkojumā Nr.655 (reliģisko organizāciju personāls, noturot dievkalpojumus, nelieto mutes un deguna aizsegus) virzīt politiskai diskusijai Ministru kabinetā.
10. Konceptuāli atbalstīt Izglītības un zinātnes ministrijas sagatavoto grozījumu Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (izglītība/mācību process) virzīšanu izskatīšanai Ministru kabineta sēdē.
11. Konceptuāli atbalstīt Kultūras ministrijas sagatavoto grozījumu rīkojumā Nr.655 virzīšanu izskatīšanai Ministru kabineta sēdē. Kultūras ministrijai atbilstoši Valsts kancelejas priekšlikumam papildināt rīkojumu ar tehnisko precizējumu 5.43.apakšpunktā.
12. Ierobežotas pieejamības informācija
13. Lai vienotos par sadarbības mehānismu starp valsts un pašvaldību institūcijām COVID-19 kontaktpersonu un pašizolācijā esošo personu uzraudzībā (lietderība un pamatojums), Veselības inspekcijai sasaukt sanāksmi ar Latvijas Pašvaldību savienības, Valsts policijas un citu ieinteresēto institūciju dalībniekiem.
14. Pieņemt zināšanai prezentāciju par COVID-19 ilgtermiņa pārvaldības stratēģiju. Krīzes vadības padomes sekretariātam prezentāciju nosūtīt koordinācijas grupas dalībniekiem.

Sēdi slēdz plkst. 17.50

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis  |

\* Dokuments ir parakstīts ar drošu elektronisko parakstu